Pasajul Ciurel care ar urma să lege centrul Capitalei de Autostrada A1 s-ar putea continua cu un drum expres construit pe malul Lacului Morii, potrivit economica.net.

Drumul expres ar avea o lungime de doi kilometri, de la pasaj până la Uverturii, şi ar putea fi construit în consolă pe malul lacului.

Valoarea iniţială a întregului proiect ajungea la 90 de milioane de lei. Consiliul General al Capitalei a tăiat, anul trecut, 35 de milioane de lei din buget.

Municipalitatea anunţă că podul Ciurel este realizat în proporţie de peste 85%.